tartuNLP/wikipedia-smugri-20251201 huggingface dataset:
Itchen (joki Hampshiressä)

Itchen on noin 45 kilometriä pitkä joki Hampshiren kreivikunnassa Etelä-Englannissa. Joen ravinteikas ja kirkas vesi suodattuu Hampshire Downsin liitupitoisen maaperän läpi. Tällaisia jokia kutsutaan kalkkivirroiksi ("chalk stream"), ja niitä arvioidaan olevan koko maailmassa vain kaksisataa; niistä peräti 85 prosenttia virtaa Etelä- ja Itä-Englannissa.
Nimi ’Itchen’ on esikelttiläistä alkuperää eikä sen merkitystä tunneta. Joen alkulähde sijaitsee Cheritonin kylän eteläreunalla kymmenen kilometriä Winchesterin keskustasta itään. Sieltä se virtaa ensin kohti pohjoista mutta kääntyy sitten länteen New Alresfordin liepeillä. Pian Alresfordin jälkeen siihen yhtyvät Alre ja Candover. Ohitettuaan vielä useita pikkukyliä joki kääntyy kohti etelää ja virtaa Winnal Moorsin luonnonsuojelualueelle, joka sijaitsee Winchesterin kaupungin mailla. Winchesterissä sen varrella kohoaa vanha vesimylly Winchester City Mill, joka rakennettiin ensimmäisen kerran jo saksien aikakaudella.
Winchesterin jälkeen Itchen virtaa 9 hehtaaria laajan Hockley Meadowsin luonnonsuojelualueen läpi, jonka kosteikoilla elää muun muassa kuningaskalastajia. Ohitettuaan Eastleigh’n kaupungin joki saavuttaa Itchen Valley Country Parkin, johon kuuluu entistettyä lehtimetsää ja sata hehtaaria tulvaniittyjä. Itchen Valleyn jälkeen joki saapuu Southamptoniin, jonka alueella siihen yhtyy vielä Monks Brook ennen kuin se laskee vetensä Southampton Wateriin.
Itchenjoen rinnalla kulkee Winchesteristä Southamptoniin Itchen Navigationina tunnettu kanava, jonka rakentaminen aloitettiin 1600-luvun lopulla. Sitä hyödynnettiin rahtikuljetuksissa ja ympäröivien peltoalueiden kastelussa. Kanavaan kuului useita sulkuja ja rännejä, joita pitkin ohjattiin vettä vesimyllyihin ja viljelyksille. Kanava oli käytössä aina vuoteen 1869 asti, jolloin Lontoosta rakennettin Southamptoniin rautatie.
Itchen on luokiteltu Britanniassa erityisen tieteellisen kiinnostuksen kohteeksi ("Site of Special Scientific Interest"), ja sen ympäristössä elää monia suojeltuja lajeja, kuten vesimyyriä, saukkoja ja kolorapuja. Joen varrella kulkee Itchen Way -niminen retkeilyreitti, ja sitä ympäröivillä kosteikoilla viljellään vielä nykyäänkin vesikrassia.
Puputin kulma

Puputin kulma eli Puputin talo on Riihimäen keskustassa, Hämeenkadun ja Keskuskadun kulmassa sijaitseva asuin- ja liikerakennus. Valtionrautateiden rakennusmestari Fritjof A. K. Ehrstedtin suunnittelema 1920-luvun klassismia edustava rakennus valmistui syksyllä 1929. Rakennusta laajennettiin vuonna 1939 valmistuneella nelikerroksisella funktionalistisella uudisrakennuksella. Uudisrakennuksen suunnittelivat arkkitehdit Arvo O. Aalto ja Niilo Kokko. Puputin kulman ylintä kerrosta laajennettiin 1940-luvun lopulla, jolloin rakennuksen alkuperäinen kepeä, laivamainen muoto menetettiin. Puputin kulma on Riihimäen Hämeenkadun keskeisimpiä funktionaalisen arkkitehtuurin edustajia ja tärkeä osa Riihimäen liikekeskustan katukuvaa. Rakennusta ei ole suojeltu, mutta se on merkitty muun Riihimäen keskustan alueen kanssa valtakunnallisesti merkittäväksi rakennetuksi kulttuuriympäristöksi.
Puputin kulma vaurioitui tulipalossa joulukuussa 2020. Tulipalo sai alkunsa rakennuksen ylimmän kerroksen huoneistossa, mistä se levisi edelleen ullakolle.
Centrumin talo (Riihimäki)

Centrumin talo on Riihimäen keskustassa, Kauppakadulla sijaitseva liiketalo. Tyyliltään 1920-luvun klassismia edustava arkkitehti Heikki Tiitolan rakennustoimiston suunnittelema Centrumin talo valmistui vuonna 1927 alun perin Tampereen Osake-Pankin taloksi. 1980-luvun lopulla Centrumin talo ja Hämeenkadun puolella sijaitseva entinen Ahjon talo liitettiin uuteen Majakan liikekeskukseen. Arkkitehtitoimisto Jussi Iivonen ja Pentti Ahon vuonna 1986 liikekeskuslaajennus edustaa uudisrakennuksien julkisivuilla postmodernismia.
Centrumin talo on suojeltu asemakaavalla historiallisesti, rakennustaiteellisesti ja kaupunkikuvan kannalta tärkeänä rakennuksena.
Pyhänkosken tuulivoimapuisto

Pyhänkosken tuulivoimapuisto on Pohjois-Pohjanmaalla Merijärven ja Pyhäjoen kuntien rajalla Pyhäkosken ympäristössä sijaitseva tuulivoimapuisto, jossa toimii 4 tuulivoimalaitosta. Niiden kokonaiskapasiteetti on 13 megawattia. Tuulivoimapuiston on rakentanut Puhuri Oy, sen omistaa Pyhänkosken Tuulivoima Oy ja sitä operoi Puhuri Oy.
Yleistä.
Tuulivoimapuisto sijaitsee aivan Pyhänkosken itäpuolella. Kaksi tuulivoimalaa sijaitsee Merijärven ja kaksi Pyhäjoen puolella rajaa. Tuulipuiston pituus on 2,8 kilometriä, leveys 1,0 kilometriä, ja kaikki voimalaitokset sisällensä sulkevan alueen pinta-ala on 1,6 neliökilometriä. Voimala-alue on metsämaata ja asutuksesta lähin voimala on 850 metrin etäisyydellä.
Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 137 metriä, tuuliturbiinin halkaisija 126 metriä, ja jonka kapasiteetti on 3,3 megawattia. Voimalat sijaitsevat 48–55 metrin korkeudella mpy.
Voimaloiden tuottama sähkö johdetaan neljä kilometriä 20 kilovoltin jännitteellä maakaapeleissa alueen lounaispuolella sijaitsevalle Ristivedon tuulipuiston sähköasemalle. Sieltä tuotettu sähkö johdetaan 110 kilovoltin siirtolinjaa myöten kantaverkkoon.
Historiaa.
Tuulivoimapuiston rakentamista varten tehtiin selvityksiä vuosina 2012 ja 2013. Tuulivoimapuiston on rakentanut Puhuri Oy kesästä 2014 kesään 2015, jolloin se alkoi tuottamaan sähköä. Tuulipuiston sähkötöistä vastasi kalajokelainen HSK Sähkö Oy.Tuulipuiston omistaa Pyhänkosken Tuulivoima Oy.
Punkkipirkko

Punkkipirkko ("Stethorus pusillus") on kovakuoriaislaji, jonka on ensimmäisenä kuvannut saksalainen Johann Friedrich Wilhelm Herbst vuonna 1797. Laji kuuluu "Stethorus"-sukuun ja leppäpirkkojen heimoon.
Kuvaus.
Punkkipirkon on ruumis muodoltaan soikio, karvainen ja täysin musta suuosia ja tuntosarvia lukuun ottamatta, jotka ovat kellertävät. Jalkojen väri vaihtelee ruskeankeltaisesta keltaiseen. Tämä laji on hyvin pienikokoinen, vain 1–1,5 mm pitkä ja 400–500 mikrogramman painoinen. Toukat ovat harmahtavia, ja niillä on selvästi erottuvat jalat. Toukkakotelo on musta ja karvainen.
Levinneisyys.
Lajia tavataan suurimmassa osassa Eurooppaa sekä idempänä Valko-Venäjällä, Ukrainassa, Moldovassa, Venäjällä, Kaukasuksella, Turkissa, Georgiassa, Armeniassa, Azerbaidžanissa, Kazakstanissa aina Siperiaan, Mongoliaan ja Kiinaan asti. Sitä on tavattu myös Pohjois-Afrikassa. Lajia on viety myös Pohjois-Amerikkaan ja Kanadaan. Poikkeuksena levinneisyysalueeseen on, että lajia ei esiinny Iberian niemimaalla, Britteinsaarilla eikä Islannissa.
Ruotsissa punkkipirkkoa esiintyy Mälarenjärven ympäristössä. Muutamia löydöksiä on tavattu Götanmaalla (Itä-Götanmaalla, Öölannissa ja Skoonessa). Suomessa on tehty havaintoja etelärannikolta Päijät-Hämeeseen ja Pirkanmaalle. Suomessa punkkipirkkoa ei ole tavattu Ahvenanmaalla.
Elinpiiri.
Punkkipirkon elinpiiriä ovat erityisesti lehtimetsät ja puutarhat, mutta myös niityt, kedot, arot, metsänreunat ja metsäaukeat, puistot, pensasaidat, puskikot ja jokipenkereet. Niitä voi olla myös puunkannoissa, kuihtuneiden lehtien seassa, kuolleen kaarnan alla ja tilapäisesti jopa havupuissa. Punkkipirkon ravintoa ovat kehrääjäpunkit "(Tetranychidae)" ja ripsiäiset "(Thysanoptera)". Toukat ja täysikasvuiset hyönteiset ovat ahneita petoeläimiä.
Lisääntyminen.
Hedelmöittynyt naaras munii 3–13 munaa päivässä, jotka se kiinnittää kehrääjäpunkkien vioittamien lehtien alapuolelle. Lämpötilasta riippuen munat kuoriutuvat 3–5 vuorokauden kuluessa, ja toukat koteloituvat 8–9 vuorokauden kuluessa. Tuona aikana yksi toukka voi syödä jopa 240 kehrääjäpunkkia. Koteloloitunut toukka kuoriutuu 6–8 vuorokauden kuluessa. Täysikasvuinen punkkipirkko talvehtii kylmänä vuodenaikana, ja se voi elää jopa kaksi vuotta.
Taloudellinen merkitys.
Monissa maissa punkkipirkkoa käytetään biologisena torjuntakeinona kehrääjäpunkkeja vastaan niin maataloudessa kuin maisemakonttorien viherkasveillekin.
Quba Sultan Ezid

Quba Sultan Ezid on jesidien temppeli Georgian pääkaupunki Tbilisissä. Temppeli avautui vuonna 2015 ja se on jesidien suurin temppeli Irakin ja Armenian ulkopuolella. 
Rakennus.
Quba Sultan Ezid sijaitsee kukkulalla Georgian pääkaupunki Tbilisin laitamalla. Valmistuessaan vuonna 2015 Quba Sultan Ezid oli suurin jesiditemppeli Irakin Lališin temppelin jälkeen ja nykyisin kolmannes Armenian Quba Mêrê Dîwanên jälkeen. Lališ on jesidien pyhiinvaelluskohde, jonka esimerkin mukaisesti Quba Sultan Ezid on rakennettu. Nimensä Tbilisin temppeli sai jesidismissä pyhänä hahmona pidetyn Sultan Êzîdin mukaan. Itse temppelirakennuksen ohella paikalla on myös lasinen pyramidin muotoinen rakennus, joka on toiminut opetuspaikkana.
Historia.
Georgiassa oli vuonna 2014 alle 12 000 jesidiä, joista vain osa on uskonnollisia. Jesidien määrä maassa on puolittunut Neuvostoliiton hajoamisen ja Georgian itsenäistymisen jälkeen.
Ideasta rakentaa erityinen temppeli jesideille Georgiassa alettiin keskustella 1990-luvun alkupuolella, mutta hankkeen toteuttamiseen kului yli kaksi vuosikymmentä. Temppelihankkeen toteuttamista hidastiv esimerkiksi Georgian ortodoksisen kirkon vaikutusvalta uskonnollisesti osin vanhoilillisessa maassa. Vuoteen 2005 saakka Georgian ortodoksinen kirkko oli ainut virallisesti rekisteröity uskonnollinen yhteisö. Vuonna 2007 Georgian valtio lahjoitti maata temppelin rakennuttamista varten ja vuonna 2010 sen rakennuttamiselle saatiin lupa Georgian ortodoksisen kirkon päämies patriarkka Ilia II:lta. Vuonna 2011 tehty lakimuutos salli myös vähemmistöuskontojen rekisteröinnin julkisina yhteisöinä.
Temppelin rakennustyöt alkoivat vuonna 2012 ja sitä rahoitti jesidien järjestö Georgiassa, sekä paikalliset liikemiehet. Lahjoituksia saatiin myös Irakin Kurdistanin ja Irakin valtiolta, sekä jesidien uskonnolliselta johtohahmolta mir Hazim Tahsin Begiltä. Temppelin avajaiset järjestettiin 16. kesäkuuta 2015.
Francisco Guerreiro

Francisco Guerreiro (s. 12. syyskuuta 1984 Santiago do Cacém, Portugali) on portugalilainen poliitikko. Guerreiro on puoluekannaltaan sitoutumaton. Aikaisemmin hän on edustanut Ihmiset, Eläimet, Luonto-puoluetta. Guerreiro on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa vihreää ryhmää.
Lídia Pereira

Lídia Pereira (s. 26. heinäkuuta 1991 Se Nova, Portugali) on portugalilainen poliitikko. Pereira edustaa Sosiaalidemokraattista puoluetta. Guerreiro on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskustaoikeistolaista EPP-ryhmää.
Pereira on suorittanut taloustieteen maisterin tutkinnon Coimbran yliopistossa ja Euroopan taloustieteiden korkeakoulussa (College of Europe) Bruggeessa. Erasmus+ -vaihdon myötä hän opiskeli myös Prahassa. Pereira on toiminut rahoitusalan konsulttina Euroopan investointipankin harjoittelun jälkeen. Vuodesta 2018 hän on johtanut Euroopan kansanpuolueen nuoria (YEPP). Pereira valittiin Euroopan parlamenttiin vuonna 2019, jossa hän toimii talous- ja ympäristövaliokunnissa, sekä pysyvässä verovaliokunnassa EPP-ryhmän koordinaattorina ja syövän torjunnan erityisvaliokunnan jäsenenä.
Teófilo Santos

Teófilo Santos (s. 12. helmikuuta 1951 Vila Franca, Portugali) on portugalilainen poliitikko. Santos edustaa Sosiaalidemokraattista puoluetta. Santos on toiminut Euroopan parlamentin jäsenenä huhtikuusta 2024 lähtien. Hän edustaa Euroopan parlamentissa keskustaoikeistolaista EPP-ryhmää.
Vânia Neto

Vânia Neto (s. 25. huhtikuuta 1979 Santarém, Portugali) on portugalilainen poliitikko. Neto edustaa Sosiaalidemokraattista puoluetta. Neto on toiminut Euroopan parlamentin jäsenenä huhtikuusta 2024 lähtien. Hän edustaa Euroopan parlamentissa keskustaoikeistolaista EPP-ryhmää.
Ricardo Morgado

Ricardo Morgado (s. 13. toukokuuta 1987 Lamego, Portugali) on portugalilainen poliitikko. Morgado edustaa Sosiaalidemokraattista puoluetta. Morgado on toiminut Euroopan parlamentin jäsenenä huhtikuusta 2024 lähtien. Hän edustaa Euroopan parlamentissa keskustaoikeistolaista EPP-ryhmää.
Ana Miguel dos Santos

Ana Miguel dos Santos (s. 12. syyskuuta 1981 Coimbra, Portugali) on portugalilainen poliitikko. Dos Santos edustaa Sosiaalidemokraattista puoluetta. Dos Santos on toiminut Euroopan parlamentin jäsenenä huhtikuusta 2024 lähtien. Hän edustaa Euroopan parlamentissa keskustaoikeistolaista EPP-ryhmää.
The Brooklyn Tower

The Brooklyn Tower (myös Flatbush Tower ja 9 Dekalb Avenue) on Yhdysvalloissa New Yorkin Brooklynissa sijaitseva pilvenpiirtäjä. Rakennus on 325 metriä korkea, ja se on Brooklynin korkein rakennus. Rakentaminen aloitettiin vuonna 2017, ja torni valmistui 2023. Kerroksia rakennuksessa on 74.
53W53

53W53 eli 53 West 53 on Yhdysvalloissa New Yorkin Manhattanilla sijaitseva pilvenpiirtäjä. Rakennus on 320 metriä korkea, ja siinä on 77 kerrosta maan päällä ja kaksi maan alla. Rakentaminen aloitettiin vuonna 2015 ja torni valmistui 2019.
Tšasiv Jarin taistelu

Tšasiv Jarin taistelu on osa Venäjän vuonna 2022 alkanutta hyökkäystä Ukrainaan. Tšasiv Jarin lähistöllä on taisteltu 4. huhtikuuta 2024 lähtien, ja se on ollut etulinjan kaupunki siitä lähtien, kun sen naapurikaupunki Bah’mut joutui Venäjän hallintaan 20. toukokuuta 2023. Pian sen jälkeen Ukrainan joukot onnistuivat vakauttamaan etulinjan ja työnsivät Venäjän joukot takaisin Bah’mutin kyljelle vuoden 2023 vastahyökkäyksen aikana.
Avdijivkan taistelun päättymisen jälkeen helmikuussa 2024 Venäjän joukot aloittivat uudelleen hyökkäykset Länsi-Bah’mutista Tšasiv Jaria kohti. Tšasiv Jar nähtiin Venäjän joukkojen seuraavana kohteena Avdijivkan valloittamisen jälkeen. Institute for the Study of War (ISW) totesi 8. helmikuuta, että Venäjän ja Ukrainan viranomaiset ilmoittivat, että Tšasiv Jarin suuntaan tapahtui sijoituksia. 17. helmikuuta Venäjän joukot pudottivat termobaarisen ODAB-1500-pommin puolustavaan asemaan Tšasiv Jarissa. 
Hyökkäykseen lähetettiin ilmeisesti sekä ammattilaisia että vastikään mobilisoituja venäläisiä, mikä näkyi omien ampumisena joissakin yksiköissä. Huonon koordinoinnin vuoksi venäläinen MiG-25-hävittäjä pommitti omia joukkojaan. Venäläisten eteneminen kaupungin itäosiin jäi väliaikaiseksi.
San Marinon parlamenttivaalit 2024

San Marinon vuoden 2024 parlamenttivaalit järjestettiin 9. kesäkuuta ja niissä valittiin kaikki 60 edustajaa maan suur- ja yleisneuvostoon seuraavaksi viideksi vuodeksi.
Tausta.
Äänioikeus vaaleissa on kaikilla vähintään 18-vuotiailla San Marinon kansalaisilla, jotka eivät ole menettäneet poliittisia oikeuksiaan.
Vuonna 2019 järjestetyn kansanäänestyksen tuloksena maan vaalijärjestelmään tehtiin muutoksia. Esimerkiksi äänestyskynnys on näistä vaaleista lähtien 5 %.
Mikäli yksikään puolue ei saa enemmistöä tai kaksi suurinta puoluetta ei kykene muodostamaan hallitusta 30 päivän kuluessa vaaleista, kahden suurimman puolueen välillä käydään toinen kierros, jonka voittaneelle myönnetään lisäpaikkoja parlamenttiin.
Niels Flemming Hansen

Niels Flemming Hansen (s. 16. toukokuuta 1974 Vejle, Tanska) on tanskalainen konservatiivinen poliitikko ja kansankäräjien jäsen kesäkuusta 2019 lähtien. Flemming Hansen valittiin kansankäräjille Etelä-Jyllannin vaalipiiristä. Flemming Hansen on valmistunut Koldingin kauppakoulusta.
Henrik Dahl

Henrik Dahl (20. helmikuuta 1960 Vejlby-Risskov, Tanska) on tanskalainen liberaali poliitikko ja kansankäräjien jäsen kesäkuusta 2015 lähtien. Dahl valittiin kansankäräjille Etelä-Jyllannin vaalipiiristä. Dahl on koulutukseltaan filosofian tohtori Copenhagen Business Schoolista, sosiologian maisteri Kööpenhaminan yliopistosta sekä viestinnän maisteri Pennsylvanian yliopistosta.
Christel Schaldemose

Christel Schaldemose (s. 4. elokuuta 1967 Odense, Tanska) on tanskalainen poliitikko. Schaldemose edustaa Sosiaalidemokraattista puoluetta. Schaldemose on toiminut Euroopan parlamentin jäsenenä lokakuusta 2006 lähtien. Hän edustaa Euroopan parlamentissa sosialistien ja demokraattien ryhmää.
Niels Fuglsang

Niels Fuglsang (s. 29. kesäkuuta 1985 Kööpenhamina, Tanska) on tanskalainen poliitikko. Fuglsang edustaa Sosiaalidemokraattista puoluetta. Fuglsang on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Marianne Vind

Marianne Vind (s. 3. joulukuuta 1970 Køge, Tanska) on tanskalainen poliitikko. Vind edustaa Sosiaalidemokraattista puoluetta. Vind on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Morten Løkkegaard

Morten Løkkegaard (s. 20. joulukuuta 1964 Helsingør, Tanska) on tanskalainen poliitikko. Løkkegaard edustaa Venstre-puoluetta. Løkkegaard on toiminut Euroopan parlamentin jäsenenä vuosina 2009–2014 ja uudelleen maaliskuusta 2016 lähtien. Hän edustaa Euroopan parlamentissa Uudistuva Eurooppa -ryhmää.
Asger Christensen

Asger Christensen (s. 8. joulukuuta 1958 Tarm, Tanska) on tanskalainen poliitikko. Christensen edustaa Venstre-puoluetta. Christensen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Bergur Løkke Rasmussen

Bergur Løkke Rasmussen (s. 4. maaliskuuta 1990 Gribskov, Tanska) on tanskalainen poliitikko. Løkke Rasmussen edustaa Moderaatit-puoluetta. Aikaisemmin Løkke Rasmussen on edustanut Venstre-puoluetta. Løkke Rasmussen on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa Uudistuva Eurooppa -ryhmää.
Erik Poulsen

Erik Poulsen (s. 16. kesäkuuta 1967 Holstebro, Tanska) on tanskalainen poliitikko. Poulsen edustaa Venstre-puoluetta. Poulsen on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa Uudistuva Eurooppa -ryhmää.
Morten Petersen

Morten Helveg Petersen (s. 14. syyskuuta 1966 Kööpenhamina, Tanska) on tanskalainen poliitikko. Petersen edustaa Radikaali Venstre-puoluetta. Petersen on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa Uudistuva Eurooppa -ryhmää.
Nikolaj Villumsen

Nikolaj Villumsen (s. 28. helmikuuta 1983 Aarhus, Tanska) on tanskalainen poliitikko. Villumsen edustaa Yhtenäisyyslistaa. Villumsen toimi Euroopan parlamentin jäsenenä vuosina 2019–2024. Hän edusti Euroopan parlamentissa vasemmistoryhmää.
Jakop Dalunde

Jakop Dalunde (s. 2. helmikuuta 1984 Tukholma, Ruotsi) on ruotsalainen poliitikko. Dalunde edustaa Ympäristöpuolue Vihreitä. Dalunde on toiminut Euroopan parlamentin jäsenenä kesäkuusta 2016 lähtien. Hän edustaa Euroopan parlamentissa vihreää ryhmää.
David Lega

David Lega (s. 12. lokakuuta 1973 Göteborg, Ruotsi) on ruotsalainen poliitikko. Lega edustaa kristillisdemokraattista puoluetta. Lega on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Tomas Tobé

Tomas Tobé (s. 16. helmikuuta 1978 Gävle, Ruotsi) on ruotsalainen poliitikko. Tobé edustaa maltillista kokoomusta. Tobé on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Ura.
Ennen valintaansa Euroopan parlamenttiin hän toimi eri tehtävissä Ruotsin valtiopäivillä ensimmäisestä vaalista 2006 lähtien. Hän toimi muun muassa oikeusvaliokunnan, koulutusvaliokunnan ja työmarkkinavaliokunnan puheenjohtajana. Vuosina 2015-2017 hän toimi maltillisen kokoomuksen pääsihteerinä.
Tobé valittiin Euroopan parlamentin jäseneksi vuonna 2019, ja hän on kehitysyhteistyövaliokunnan puheenjohtaja sekä kansalaisvapauksien sekä oikeus- ja sisäasioiden valiokunnan jäsen. Hän on teollisuus-, tutkimus- ja energiavaliokunnan varajäsen.
Jörgen Warborn

Jörgen Warborn (s. 23. tammikuuta 1969 Varberg, Ruotsi) on ruotsalainen poliitikko. Warborn edustaa maltillista kokoomusta. Warborn on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Ralph Copeland

Ralph Copeland (1837–1905) oli englantilainen tähtitieteilijä. Hän osallistui 1869–1870 Saksalaiseen pohjoisnaparetkikuntaan. Hän oli vuodesta 1889 Edinburghin yliopiston professori. Hän julkaisi muun muassa spektroskooppisia tutkimuksia muuttuvista tähdistä ja komeetoista sekä Karl Nikolai Jensen Börgenin kanssa julkaisun "Mittlere Örter der Sterne in den Zonen −0° und −1° der Bonner Durchmusterung" (1869,). Hän toimitti 1881–1884 aikakauslehteä "Copernicus, an International Journal of Astronomy".
Ilan de Basso

 Ilan de Basso (s. 1. lokakuuta 1969 Midyat, Turkki) on ruotsalainen poliitikko. De Basso edustaa sosiaalidemokraattista työväenpuoluetta. De Basso on toiminut Euroopan parlamentin jäsenenä joulukuusta 2021 lähtien. Hän edustaa Euroopan parlamentissa sosialistien ja demokraattien ryhmää.
Anna Cavazzini

Anna Cavazzini (s. 12. joulukuuta 1982) on saksalainen poliitikko. Hän on Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa Liittouma 90/Vihreät -puoluetta.
Vuosina 2020–2022 Cavazzini oli Euroopan parrlamentin sisämarkkina- ja kuluttajansuojavaliokunnan puheenjohtaja.
Linus Glanzelius

Linus Glanzelius (s. 28. joulukuuta 1990 Göteborg, Ruotsi) on ruotsalainen poliitikko. Glanzelius edustaa sosiaalidemokraattista työväenpuoluetta. Glanzelius on toiminut Euroopan parlamentin jäsenenä helmikuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Autot (soundtrack)

Autot-elokuvan soundtrackalbumi ("Cars: The Original Motion Picture Soundtrack") julkaistiin 6. kesäkuuta 2006. Elokuvaan musiikin sävelsi Randy Newman, ja albumi sisältää myös esimerkiksi Sheryl Crown ja James Taylorin esittämiä elokuvassa kuultavia lauluja. Official Chartsin mukaan albumin paras listasijoitus oli 84. Se pysyi listoilla yhteensä neljä viikkoa.
Carina Ohlsson

Carina Ohlsson (s. 14. kesäkuuta 1957 Lidköping, Ruotsi) on ruotsalainen poliitikko. Ohlsson edustaa sosiaalidemokraattista työväenpuoluetta. Ohlsson on toiminut Euroopan parlamentin jäsenenä syyskuusta 2022 lähtien. Hän edustaa Euroopan parlamentissa sosialistien ja demokraattien ryhmää.
Quba Mere Diwane

Quba Mere Diwane on jesidien temppeli Aknalitšin kylässä Armeniassa. Temppeli valmistui vuonna 2019 ja se on maailman suurin jesiditemppeli.
Quba Mere Diwane sijaitsee Aknalitšin kylässä Armenian Armavirin maakunnassa. Nykyisen vuonna 2019 avautuneen temppelin temppelin vieressä on aikaisempi vuonna 2012 rakennettu pienempi temppeli. Temppeli on omistettu Melek Tausille, joka on jesidien uskonnossa yksi seitsemästä enkelistä. Melek Taus esitetään usein riikinkukkona, joka esiintyy temppelin koristeluissa. Temppelirakennuksessa on seitsemän kupolia. Valmistuessaan Quba Mere Diwane oli suurin jesiditemppeli Irakin Lališin temppelin jälkeen.
Temppelin yhteydessä on jesidien hautausmaa ja patsaspuisto.
Riho Terras

Riho Terras (s. 17. huhtikuuta 1967 Kohtla-Järve, Viron SNT) on virolainen poliitikko. Terras edustaa Isänmaa-puoluettta. Terras on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa keskusta-oikeistolaista EPP-ryhmää.
Country Joe McDonald

Joseph Allen ”Country Joe” McDonald (s. 1. tammikuuta 1942) on yhdysvaltalainen muusikko, joka perusti 1960-luvulla psykedeelisen folkrockyhtyeen Country Joe and the Fish. Yhtyeen hajottua McDonald siirtyi soolouralle, joka on jatkunut 2020-luvulle saakka. McDonald käsittelee sanoituksissaan vasemmistolaisia poliittisia ja ekologisia teemoja.
Kommunistiperheessä kasvanut McDonald sai etunimensä Neuvostoliiton johtajan Josif Stalinin mukaan.
François-Xavier Bellamy

François-Xavier Bellamy (s. 11. lokakuuta 1985 Pariisi, Ranska) on ranskalainen poliitikko. Bellamy edustaa Les Républicains-puoluetta. Bellamy on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Ura.
Bellamy syntyi vuonna 1985. Hän on valmistunut filosofian kandidaatiksi Pariisin Sorbonnen yliopistosta (2008) ja École Normale Supérieuresta (2009). Hän on toiminut filosofisen yhdistyksen Philian puheenjohtajana vuodesta 2013.
Bellamy on toiminut filosofian opettajana vuodesta 2009, mutta piti taukoa sen jälkeen, kun hänet valittiin Euroopan parlamentin jäseneksi toukokuussa 2019. Työskenneltyään kulttuuriministeriössä ja oikeusministerin kabinetissa hän ryhtyi paikallisiin tehtäviin, kuten Versailles'n apulaispormestariksi vuonna 2009, jossa hän vastasi työllisyydestä, koulutuksesta ja nuorisosta. Hänestä tuli kunnanvaltuutettu vuonna 2019.
Hän oli Les Républicainsin listan kärkiehdokas vuoden 2019 eurovaaleissa.
Arnaud Danjean

Arnaud Danjean (s. 11. helmikuuta 1971 Louhans, Ranska) on ranskalainen poliitikko. Danjean edustaa Les Républicains-puoluetta. Danjean toimi Euroopan parlamentin jäsenenä vuosina 2009–2024. Hän edusti Euroopan parlamentissa keskusta-oikeistolaista EPP-ryhmää.
Nathalie Colin-Oesterlé

Nathalie Colin-Oesterlé (s. 5. toukokuuta 1965 Ollioules, Ranska) on ranskalainen poliitikko. Colin-Oesterlé edustaa Les Centristes-puoluetta. Colin-Oesterlé toimi Euroopan parlamentin jäsenenä vuosina 2019–2024. Hän edusti Euroopan parlamentissa keskusta-oikeistolaista EPP-ryhmää.
Geoffroy Didier

Geoffroy Didier (s. 12. huhtikuuta 1976 Boulogne-Billancourt, Ranska) on ranskalainen poliitikko. Didier edustaa Les Républicains-puoluetta. Didier toimi Euroopan parlamentin jäsenenä vuosina 2017–2024. Hän edusti Euroopan parlamentissa keskusta-oikeistolaista EPP-ryhmää.
Brice Hortefeux

Brice Hortefeux (s. 11. toukokuuta 1958 Neuilly-sur-Seine, Ranska) on ranskalainen poliitikko. Hortefeux edustaa Les Républicains-puoluetta. Didier toimi Euroopan parlamentin jäsenenä vuosina 1999–2005 ja uudelleen vuosina 2011–2024. Hän edusti Euroopan parlamentissa keskusta-oikeistolaista EPP-ryhmää.
Hortefeux oli yksi syytetyistä entisen presidentti Nicolas Sarkozyn oikeudenkäynnissä koskien Sarkozyn Libyan diktaattori Muammar Gaddafilta saamaa laitonta vaalirahoitusta presidentinvaaleihin 2007. Sarkozy ja hänen neuvonantajiaan tuomittiin syyskuussa 2025. Tuomittujen joukossa ollut Hortefeux sai kahden vuoden vankeustuomion.
Nadine Morano

Nadine Morano (s. 6. marraskuuta 1963 Nancy, Ranska) on ranskalainen poliitikko. Morano edustaa Les Républicains-puoluetta. Morano on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Laurence Sailliet

Laurence Sailliet (s. 1. maaliskuuta 1973 Thionville, Ranska) on ranskalainen poliitikko. Sailliet edustaa Les Républicains-puoluetta. Sailliet toimi Euroopan parlamentin jäsenenä syyskuusta 2023 heinäkuuhun 2024 saakka. Hän edusti Euroopan parlamentissa keskusta-oikeistolaista EPP-ryhmää.
Anne Sander

Anne Sander (s. 1. lokakuuta 1973 Haguenau, Ranska) on ranskalainen poliitikko. Sander edustaa Les Républicains-puoluetta. Sander toimi Euroopan parlamentin jäsenenä vuosina 2014–2024. Hän edusti Euroopan parlamentissa keskusta-oikeistolaista EPP-ryhmää.
Tamás Deutsch (poliitikko)

Tamás Deutsch (s. 27. heinäkuuta 1966 Budapest) on unkarilainen poliitikko. 
Deutsch opiskeli oikeustiedettä Budapestin yliopistossa. Hän oli mukana perustamassa Fidesz-puoluetta vuonna 1988 ja toimi sen varapuheenjohtajana vuosina 1993–2003 sekä Budapestin-haaran puheenjohtajana vuosina 2001–2004. Deutsch oli vuosina 1990–2009 Unkarin parlamentin jäsen ja Fideszin parlamenttiryhmän varapuheenjohtaja. Vuosina 2004–2006 hän oli Unkarin parlamentin varapuheenjohtaja.
Deutsch toimi Unkarin nuoriso- ja urheiluministerinä vuosina 1999–2002. Vuonna 2009 hänestä tuli Euroopan parlamentin jäsen. Vuoden 2024 eurovaaleissa hänet valittiin Euroopan parlamenttiin Fideszin listan kärkiehdokkaana.
Tamás Deutsch

Tamás Deutsch on seuraavien unkarilaisten henkilöiden nimi:
Geordi La Forge

Komentajakapteeni Geordi La Forge on LeVar Burtonin esittämä kuvitteellinen hahmo televisosarjoissa "Star Trek – uusi sukupolvi" ja "" sekä neljässä Star Trek -elokuvassa.
La Forge on "Uusi sukupolvi" -sarjan alussa luutnantti ja ruorimies, kunnes ylenee komentajakapteeniksi ja konepäälliköksi. Hän on syntymästään asti ollut sokea, joten hän käyttää näkemiseen visiiriä, joka muuttaa saamansa impulssit visuaaliksi. La Forgen sisko mainitaan ja hänen isänsä esiintyy "Uusi sukupolvi" -sarjan seitsemännellä tuotantokaudella, jolloin selviää hänen äitinsä komennossa olleen aluksen kadonneen ja miehistön julistettu kuolleeksi. "Star Trek: Picardissa" selviää La Forgen lapsista tulleen myös Tähtilaivaston jäseniä.
Hildegard Bentele

Hildegard Bentele (s. 22. toukokuuta 1976 Ludwigsburg, Länsi-Saksa) on saksalainen poliitikko. Bentele edustaa kristillisdemokraatista unionia. Bentele on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Euroopan kansanpuolueen ryhmää.
Stefan Berger

Stefan Berger (s. 15. syyskuuta 1969 Mönchengladbach, Länsi-Saksa) on saksalainen poliitikko. Berger edustaa kristillisdemokraatista unionia. Berger on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Karolin Braunsberger-Reinhold

Karolin Braunsberger-Reinhold (s. 3. marraskuuta 1986 Wolfen, Itä-Saksa) on saksalainen poliitikko. Braunsberger-Reinhold edustaa kristillisdemokraatista unionia. Braunsberger-Reinhold on toiminut Euroopan parlamentin jäsenenä lokakuusta 2021 lähtien. Hän edustaa Euroopan parlamentissa keskusta-oikeistolaista EPP-ryhmää.
Daniel Caspary

Daniel Caspary (s. 4. huhtikuuta 1976 Karlsruhe, Länsi-Saksa) on saksalainen poliitikko. Caspary edustaa kristillisdemokraatista unionia. Caspary on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.
Hallakankaan tuulivoimapuisto

Hallakankaan tuulivoimapuisto on Keski-Suomessa Kyyjärven Metsäperän Hallakankaalla sijaitseva tuulivoimapuisto, jossa toimii 8 tuulivoimalaitosta. Niiden kokonaiskapasiteetti on 46 megawattia ja vuosituotanto on noin 135 gigawattituntia . Tuulivoimapuiston on rakentanut Winda Energy, sen omistaa BlackRock Real Assets.
Yleistä.
Tuulivoimapuisto sijaitsee 15 kilometriä itään Kyyjärven kirkonkylästä Kivijärven rajan tuntumassa. Matkaa Kivijärven kirkonkylään on 12 kilometriä. Voimala-alue jää Metsäperän ja Saunakylän välille asumattomalla metsäalueella. Lyhin etäisyys voimalaista asuntoon on kilometri. Tuulipuiston pituus on 2,8 kilometriä, leveys 1,6 kilometriä, ja kaikki voimalaitokset sisällensä sulkevan alueen pinta-ala on noin kaksi neliökilometriä. Voimala-alueella on sellaisia maaston kohteita kuin Lehmineva, Paloneva, Perseneva, Persekorpi, Riikinmännikkö, Hallakangas ja Ronninnotko.
Tuulivoimalaitokset ovat saksalaisen Nordexin valmistamaa N163-mallia, jonka napakorkeus on 144 metriä (vuoden 2015 tieto ), tuuliturbiinin halkaisija 163 metriä, ja jonka kapasiteetti on 5,7 megawattia. Voimalat sijaitsevat 197–202 metrin korkeudella mpy.
Historiaa.
Suunnittelu.
Winda Invest Oy perusti maaliskuussa 2013 yhtiön Tuulipuisto Oy Kyyjärvi hallinnoimaan tuulivoimapuiston rakentamista . Yhtiön suunnitelmissa oli vuonna 2015 rakentaa yhdeksän tuulivoimalan puiston, jonka kapasiteetti olisi ollut alle 30 megawattia. Tällaisen tuulipuiston hankkeessa ei tarvinnut suorittaa YVA-menettelyä. Voimala-alueesta laadittiin osayleiskaavaluonnos, joka asetettiin yleisesti nähtäville, kuten helmikuussa 2015 uutisoitiin. Sen pinta-ala oli yhdeksän neliökilometriä ja voimaloiden korkeudeksi määritettiin 144 metriä.
Kun Winda Power Oy (entinen Winda Invest) muutti vuonna 2019 suunnitelmassaan tuulivoimalat tehokkaimmiksi, kasvoi puiston kapasiteetti 45 megawattiin. Tätä varten yhtiö pyysi Keski-Suomen ELY-keskukselta ennakkopäätöstä sille, sovelletaanko puistoon nyt YVA-menettelyä vai ei. Päätös oli negatiivinen, mutta suurempien voimaloiden vaikutukset ympäristöön tuli silti tuntea. ELY-keskus suositteli voimalamallin valinnassa melu- ja välkemallinnuksen päivittämistä ja paikallisen linnuston seurantasuunnitelmaa.
Rakentaminen.
Winda solmi kesäkuussa 2021 Keski-Suomen Betonirakenteen kanssa sopimuksen Hallakankaan voimalaitosalueen infrarakenteen rakentamisesta. Työhön kuului tiestön, nostoalueiden, voimaloiden väliset sähkö- ja tietoliikennekaapeloinnit ja päämuuntajan rakentamisen. Pohjatyöt valmistuivat alkuvuonna 2022. Tuulivoimalaitokset pystytettiin loppuvuonna 2023 ja se valmistui lopullisesti kesällä 2023. Tuulivoimapuiston valmistumista juhlittiin lokakuussa 2023.
Våge

Våge on taajama Tysnesin kunnassa Vestlandin läänissä Norjassa. Taajaman pinta-ala on 1,1 neliökilometriä ja asukasluku 862 vuonna 2023.
Grassinan ateljeetalo

Grassinan ateljeetalo eli Casa Finlandese on Suomen Taiteilijaseuran Ateljeesäätiön ylläpitämä ateljeetalo Grassinan kylässä, noin 12 kilometriä Firenzestä.
Casa Finlandese avattiin suomalaisten kuvataiteilijoiden työskentelykäyttöön vuonna 1968. Talossa on työskentely- ja majoitustilat neljälle taiteilijalle sekä heidän mahdollisille seuralaisilleen. Työskentelyjaksojen pituus on 1-6 kuukautta. 
Grassinan ateljeetaloon voivat hakea kaikki suomalaiset tai Suomessa asuvat ammattikuvataiteilijat. Etusijalla ovat Suomen Taiteilijaseuran jäsenjärjestöihin (Taidemaalariliitto, Suomen Taidegraafikot, Suomen Kuvanveistäjäliitto, Valokuvataiteilijoiden liitto ja Muu ry) kuuluvat taiteilijat. Taiteilijaresidensseihin voi hakea apurahaa esimerkiksi Kulttuurirahastolta ja Taiteen edistämiskeskukselta.
Christian Doleschal

Christian Doleschal (s. 27. huhtikuuta 1988 Kemnath, Länsi-Saksa) on saksalainen poliitikko. Doleschal edustaa Baijerin kristillissosiaalista unionia. Doleschal on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Markus Ferber

Markus Ferber (s. 15. tammikuuta 1965 Augsburg, Länsi-Saksa) on saksalainen poliitikko. Ferber edustaa Baijerin kristillissosiaalista unionia. Ferber on toiminut Euroopan parlamentin jäsenenä heinäkuusta 1994 lähtien. Hän edustaa Euroopan parlamentissa keskusta-oikeistolaista EPP-ryhmää.
Uggdalseidet

Uggdalseidet tai Uggdal on taajama Tysnesin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 296 vuonna 2023.
Monika Hohlmeier

Monika Hohlmeier (s. 2. heinäkuuta 1962 München, Länsi-Saksa) on saksalainen poliitikko. Hohlmeier edustaa Baijerin kristillissosiaalista unionia. Hohlmeier on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Marlene Mortler

Marlene Mortler (s. 16. lokakuuta 1955 Lauf, Länsi-Saksa) on saksalainen poliitikko. Mortler edustaa Baijerin kristillissosiaalista unionia. Mortler on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
John Gallagher

John Gallagher on yhdysvaltalainen death metal kitaristi ja laulaja, joka tunnetaan death metal -yhtyeen Dying Fetus jäsenenä.
Diskografia.
Dying Fetus
Damnation
Angelika Niebler

 Angelika Niebler (s. 18. helmikuuta 1963 München, Länsi-Saksa) on saksalainen poliitikko. Niebler edustaa Baijerin kristillissosiaalista unionia. Niebler on toiminut Euroopan parlamentin jäsenenä heinäkuusta 1999 lähtien. Hän edustaa Euroopan parlamentissa keskusta-oikeistolaista EPP-ryhmää.
Lena Düpont

Lena Düpont (s. 30. huhtikuuta 1986 Dortmund, Länsi-Saksa) on saksalainen poliitikko. Düpont edustaa kristillisdemokraatista unionia. Düpont on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Tysnes (sanomalehti)

Tysnes on norjalainen vuonna 1953 perustettu paikallislehti, jonka kotikunta on Tysnes. Lehti ilmestyy painettuna torstaisin. Kirjailija Johannes Heggland työskenteli oli pitkään lehdellä töissä.
Christian Ehler

Christian Ehler (s. 17. elokuuta 1963 München, Länsi-Saksa) on saksalainen poliitikko. Ehler edustaa kristillisdemokraatista unionia. Ehler on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.
Michael Gahler

Michael Gahler (s. 22. huhtikuuta 1960 Frankfurt am Main, Länsi-Saksa) on saksalainen poliitikko. Gahler edustaa kristillisdemokraatista unionia. Gahler on toiminut Euroopan parlamentin jäsenenä huhtikuusta 1999 lähtien. Hän edustaa Euroopan parlamentissa keskusta-oikeistolaista EPP-ryhmää.
Uggdalin kirkko

Uggalin kirkko () on Tysnesin kunnassa Vestlandin läänissä Norjassa sijaitseva puinen pitkäkirkko vuodelta 1876.
Niels Geuking

Niels Geuking (s. 17. marraskuuta 1992 Coesfeld, Saksa) on saksalainen poliitikko. Geuking edustaa Saksan perhepuoluetta. Geuking on toiminut Euroopan parlamentin jäsenenä helmikuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.
Tysnesin kirkko

Tysnesin kirkko () on Tysnesin kunnassa Vestlandin läänissä Norjassa sijaitseva puinen pitkäkirkko vuodelta 1868.
Jens Gieseke

Jens Gieseke (s. 18. toukokuuta 1971 Lingen, Länsi-Saksa) on saksalainen poliitikko. Gieseke edustaa kristillisdemokraatista unionia. Gieseke on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Niclas Herbst

Niclas Herbst (s. 28. helmikuuta 1973 Ratzeburg, Länsi-Saksa) on saksalainen poliitikko. Herbst edustaa kristillisdemokraatista unionia. Herbst on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Alfred Cornu

Marie Alfred Cornu (1841–1902) oli ranskalainen fyysikko. Hän suoritti merkittäviä spektroskooppisia tutkimuksia. Laajimmin tunnettuja ovat kuitenkin hänen suorittamansa valon nopeuden ja maapallon tiheyden määritykset.
Onarheimin kirkko

Onarheimin kirkko () on Tysnesin kunnassa Vestlandin läänissä Norjassa sijaitseva puinen pitkäkirkko vuodelta 1893.
Peter Jahr

Peter Jahr (s. 24. huhtikuuta 1959 Burgstädt, Länsi-Saksa) on saksalainen poliitikko. Jahr edustaa kristillisdemokraatista unionia. Jahr on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Reksterenin kirkko

Reksterenin kirkko () on Tysnesin kunnassa Vestlandin läänissä Norjassa sijaitseva puinen pitkäkirkko vuodelta 1937.
Peter Liese

Peter Liese (s. 20. toukokuuta 1965 Meschede, Länsi-Saksa) on saksalainen poliitikko. Liese edustaa kristillisdemokraatista unionia. Liese on toiminut Euroopan parlamentin jäsenenä heinäkuusta 1994 lähtien. Hän edustaa Euroopan parlamentissa keskusta-oikeistolaista EPP-ryhmää.
Norbert Lins

Norbert Lins (s. 22. joulukuuta 1977 Ravensburg, Länsi-Saksa) on saksalainen poliitikko. Lins edustaa kristillisdemokraatista unionia. Lins on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
David McAllister

David McAllister (s. 12. tammikuuta 1971 Berliini, Länsi-Saksa) on saksalainen poliitikko. McAllister edustaa kristillisdemokraatista unionia. McAllister on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Markus Pieper

Markus Pieper (s. 15. toukokuuta 1963 Hamelin, Länsi-Saksa) on saksalainen poliitikko. Pieper edustaa kristillisdemokraatista unionia. Pieper on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.
Dennis Radtke

Dennis Radtke (s. 29. huhtikuuta 1979 Bochum, Länsi-Saksa) on saksalainen poliitikko. Radtke edustaa kristillisdemokraatista unionia. Radtke on toiminut Euroopan parlamentin jäsenenä heinäkuusta 2017 lähtien. Hän edustaa Euroopan parlamentissa keskusta-oikeistolaista EPP-ryhmää.
Ennevelin

Ennevelin on kunta Pohjois-Ranskassa Nordin departementissa Hauts-de-Francen alueella. Se sijaitsee noin 16 kilometriä Lillen kaupungista etelään.
Historia.
Ennevelinin tunnettu historia ulottuu keskiajalle. Aigremontin suku omisti alueen 1100-luvulta lähtien. Nykyään heidän linnastaan on jäljellä vain sen vieressä ollut maatila. Ennevelin on ollut maatalouskunta. 1800-luvulla sitä yritettiin teollistaa, mutta maatalous piti kuitenkin pintansa. Koko kunta sai sähkön vasta vuonna 1950 ja vuonna 1977 juomaveden.
Nähtävyydet.
Saint Quentinin kirkko mainitaan ensimmäisen kerran kirjallisesti vuonna 1106, mutta rakennus on vasta vuodelta 1442. Ranskalaiset sotilaat sytyttivät kirkon Kolmikymmenvuotisessa sodassa vuonna 1641. Tämän jälkeen kirkkoa on kunnostettu lukuisia vuosisatojen aikana. Vuonna 1852 arkkitehti Charles Leroy muutti kirkon keskilaivan ja kuorin uusgoottilaiseksi.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Pont-Thibaut – Ennevelin osuuden pituus on 1 310 metriä.
Christine Schneider

Christine Schneider (s. 5. kesäkuuta 1972 Landau, Länsi-Saksa) on saksalainen poliitikko. Schneider edustaa kristillisdemokraatista unionia. Schneider on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Andreas Schwab

Andreas Schwab (s. 9. huhtikuuta 1973 Rottweil, Länsi-Saksa) on saksalainen poliitikko. Schwab edustaa kristillisdemokraatista unionia. Schwab on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.
Ralf Seekatz

Ralf Seekatz (s. 10. marraskuuta 1972 Dernbach, Länsi-Saksa) on saksalainen poliitikko. Seekatz edustaa kristillisdemokraatista unionia. Seekatz on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Sven Simon

Sven Simon (s. 9. lokakuuta 1978 Lahn-Wetzlar, Länsi-Saksa) on saksalainen poliitikko. Simon edustaa kristillisdemokraatista unionia. Simon on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Sabine Verheyen

Sabine Verheyen (s. 24. lokakuuta 1964 Aachen, Länsi-Saksa) on saksalainen poliitikko. Verheyen edustaa kristillisdemokraatista unionia. Verheyen on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Marion Walsmann

Marion Walsmann (s. 17. maaliskuuta 1963 Erfurt, Itä-Saksa) on saksalainen poliitikko. Walsmann edustaa kristillisdemokraatista unionia. Walsmann on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.
Rainer Wieland

Rainer Wieland (s. 19. helmikuuta 1957 Stuttgart, Länsi-Saksa) on saksalainen poliitikko. Wieland edustaa kristillisdemokraatista unionia. Wieland on toiminut Euroopan parlamentin jäsenenä lokakuusta 1997 lähtien. Hän edustaa Euroopan parlamentissa keskusta-oikeistolaista EPP-ryhmää.
Lockheed P-2 Neptune

Lockheed P-2 Neptune on yhdysvaltalainen merivalvontakone, joka kykeni myös "suto-kone"ena eli sukellusveneiden torjuntaan (ASW). Kone kykeni käyttämään Mk.101 "Lulu"-ydinlatausta. Ensilento tapahtui toukokuussa 1945, tuotantoyksilöiden toimitus vuodesta 1946 sekä konetyypin esittely vuonna 1947. Kaksimoottorinen konetyyppi palveli sotilaspalveluksessa vuoteen 1984 sekä siviilikäytössä tätä huomattavasti myöhempään (2011). Westinghouse W34-suihkumoottorit saattoivat kuulua myös voimantuottoon apuvoimanlähteenä. Konetyypin uudelleen nimeäminen (P2V:sta P2:ksi) tapahtui vuonna 1962. Yhdysvaltain ohella useat sen liittolaismaat käyttivät tätä konetyyppiä. Konetyypin yksilöitä valmistui 1 177 kappaletta. Normaali miehistön määrä oli 9-11, enintään 13 henkeä. Puolustusaseistuksena saattoi esiintyä joko tykkejä taikka konekiväärejä. Konetyypin seuraaja on Lockheed P-3 Orion. Vastaavasti edeltäjä oli Lockheed Ventura.
Caterina Chinnici

Caterina Chinnici (s. 5. marraskuuta 1954 Palermo, Italia) on italialainen poliitikko. Chinnici edustaa Forza Italia -puoluetta. Aikaisemmin Chinnin on edustanut demokraattista puoluetta. Chinnici on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.
Lara Comi

Lara Comi (s. 18. helmikuuta 1983 Garbagnate Milanese, Italia) on italialainen poliitikko. Comi edustaa Forza Italia -puoluetta. Aikaisemmin Comi on edustanut Vapauden kansa -puoluetta. Comi on toiminut Euroopan parlamentin jäsenenä vuosina 2009-2019 ja uudelleen marraskuusta 2022 lähtien. Hän edustaa Euroopan parlamentissa keskusta-oikeistolaista EPP-ryhmää.
Comi tuomittiin lokakuussa 2023 Milanossa neljäksi vuodeksi ja kahdeksi kuukaudeksi vankeuteen osallisuudestaan ns. Mensa dei poveri -lahjusjupakkaan, jossa oli yli 60 syytettyä. Comi joutui kotiarestiin marraskuussa 2019 korruptio-, väärän laskutuksen ja petossyytöksistä Euroopan parlamenttia vastaan, mutta kotiaresti kumottiin myöhemmin.
Malmskillnadsgatan

Malmskillnadsgatan on Tukholman Norrmalmilla sijaitseva katu, joka ulottuu Brunkebergstorgilta Döbelnsgatanille. Matkallaan se ylittää Kungsgatanin. Kadun varrella on useita 1960- ja 1970-luvuilla valmistuneita pankkirakennuksia.
Malmskillnadsgatan on 1970-luvulta lähtien tunnettu prostituution keskittymänä.
Salvatore De Meo

Salvatore De Meo (s. 27. lokakuuta 1971 Fondi, Italia) on italialainen poliitikko. De Meo edustaa Forza Italia -puoluetta. Comi on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa keskusta-oikeistolaista EPP-ryhmää.
Herbert Dorfmann

Herbert Dorfmann (s. 4. maaliskuuta 1969 Brixen, Italia) on italialainen poliitikko. Dorfmann edustaa Südtiroler Volkspartei-puoluetta. Dorfmann on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Fulvio Martusciello

Fulvio Martusciello (s. 25. toukokuuta 1968 Napoli, Italia) on italialainen poliitikko. Martusciello edustaa Forza Italia-puoluetta. Martusciello on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Francesca Peppucci

Francesca Peppucci (s. 2. kesäkuuta 1993 Todi, Italia) on italialainen poliitikko. Peppucci edustaa Forza Italia-puoluetta. Peppucci on toiminut Euroopan parlamentin jäsenenä huhtikuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää.
Massimiliano Salini

Massimiliano Salini (s. 11. maaliskuuta 1973 Soresina, Italia) on italialainen poliitikko. Salini edustaa Forza Italia-puoluetta. Salini on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.
Ura.
Salini syntyi Soresinassa, Italiassa, vuonna 1973 ja suoritti oikeustieteen maisterin tutkinnon Milanon Statale-yliopistossa. Yliopisto-opintojensa aikana hän oli mukana opiskelijapolitiikassa: hänet valittiin ensin akateemiseen senaattiin, sitten hän toimi opiskelijoiden konferenssin puheenjohtajana ja lopulta hän liittyi Lombardian alueen yliopistojen alueelliseen koordinointikomiteaan.
Vuosina 1998-2000 hän kuului Lombardian alueen presidentin esikuntaan. Vuosina 2000-2009 hän työskenteli projektipäällikkönä yksityisessä yrityksessä. Vuonna 2006 hänet nimitettiin Società Cremasca Servizi S.p.A:n varapuheenjohtajaksi ja vuonna 2007 Linea Group Holdingin ja Linea Ambiente Spa:n hallituksen jäseneksi. Hänet valittiin Cremonan maakunnan presidentiksi vuonna 2009.
Gaétan Vestris

Gaétan Vestris (18. huhtikuuta 1729 Firenze, Ranska – 23. syyskuuta 1808 Pariisi) oli ranskalainen miesbalettitanssija, aikansa arvostetuimpia.
Vestriksen perheestä lähes kaikilla oli teatteritaustaa. Hän matkusti Pariisiin 1747 ja liittyi vuotta myöhemmin Paris Opéra -balettikouluun. Hän opiskeli siellä Louis Duprén johdolla. Hän esiintyi muun muassa Jean-Barthélemy Lanyn, Pierre Gardelin ja Jean-Georges Noverren baleteissa. Häntä kutsuttiin ”tanssin jumalaksi” omahyväisyytensä ja erinomaisten lahjojensa vuoksi.
Lucia Vuolo

Lucia Vuolo (s. 15. helmikuuta 1963 Pagani, Italia) on italialainen poliitikko. Vuolo edustaa Forza Italia-puoluetta. Aikaisemmin Vuolo on edustanut Pohjoisen liittoa. Vuolo on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.